Gymnázium sv. Mikuláša Duklianska 16, Prešov, 080 01



internet: www.zsgmik.sk, email: skolasvm@zsgmik.sk, tel.: 051/7465 401, fax:. 051/ 7465 400

Vyhlásenie 2.kola prijímacích skúšok do osemročného gymnázia pre šk. rok 2015/2016

Riaditeľ školy v zmysle  § 66, odst. 7 zákona č. 245/2008 Z.z. o výchove a vzdelávaní (školský zákon) v znení neskorších predpisov po prerokovaní v pedagogickej rade a na návrh prijímacej komisie rozhodol o vyhlásení **2. kola prijímacích skúšok pre 8-ročné štúdium v termíne 16. 6. 2015.**

**V prípade záujmu je potrebné zaslať prihlášku uchádzača na štúdium na adresu  školy Gymnázium sv. Mikuláša , Duklianska 16, 080 01 Prešov alebo doručiť osobne na sekretariát školy.**Potrebné informácie k prijímaciemu konaniu Vám poskytneme osobne, prípadne na tel. č.051/7465403.

Ak je Vaše dieťa v 5. ročníku ZŠ , má záujem o štúdium, dosahuje dobré študijné výsledky, tak neváhajte a dajte mu šancu vzdelávať sa na strednej škole už v budúcom školskom roku. Druhé kolo prijímacích skúšok je určené všetkým,  ktorí z nejakého dôvodu  nestihli 1. kolo prijímacích skúšok.

**Do prímy sa môžu hlásiť žiaci, ktorí úspešne ukončia piaty ročník ZŠ.**

**Odbor: 7902 J 00 gymnázium**

**Termín podania prihlášky na sekretariát školy do 12. júna 2015**

**Termín prijímacej skúšky:**  16. jún 2015, so začiatkom o 8:00 hod.

**Forma prijímacej skúšky:**

Všetci žiaci sa podrobia prijímacím skúškam zo slovenského jazyka a literatúry a z matematiky. Žiaci budú zoradení podľa dosiahnutých bodov, ktoré budú prideľované podľa nasledujúcich hlavných kritérií:

**Hlavné kritériá:**

1. Úspešnosť na prijímacích skúškach zo slovenského jazyka a literatúry - 47,5 % podiel
2. Úspešnosť na prijímacích skúškach z matematiky - 47,5 % podiel
3. Výsledok dotazníka pre žiaka (duchovná formácia, sociálne postavenie, olympiády a účasť v súťažiach) – 5% podiel.

**Pomocné kritériá:**

1. Priemerný prospech v 4. a 5. ročníku ZŠ

Na úspešné vykonanie prijímacích skúšok je potrebné získať aspoň 60% bodov v súčte z matematiky, zo slovenského jazyka a literatúry a z dotazníka.

Pomocné kritériá budú rozhodovať o poradí pri rovnosti bodov hlavných kritérií.

Tieto kritériá boli prerokované na zasadnutí pedagogickej rady a schválené riaditeľom školy   
18. februára 2015

V Prešove 2.júna 2015 PaedDr. Jozef Berta

riaditeľ školy